ઘટનાની જાણ થતા નરોડા પી.આઈ એચ.બી વાઘેલા ઉપરાંત એ.સી.પી. જે.પી રાઓલ અને ડીસીપી નિરજ બડગૂર્જર સહિતના અધિકારીઓ દોડી આવ્યાં હતા. ડીસીપી ઝોન-૪ નિરજ બડગુર્જરે જણાવ્યું હતુ કે, ત્રણેયે ફાંસો ખાતા પહેલા ઝેર ગટગટાવ્યું હોવાનું જાણવા મળ્યું છે. જ્યારે વેપારીએ આપઘાત પહેલા તેમની વૃધ્ધ માતાને પણ ઝેર પીવડાવ્યું હોવાનું હાલ અનુમાન છે. વૃધ્ધાને હોસ્પિટલ ખસેડાયા છે. તેમણે ઉમેર્યું હતુ કે, ત્રણેયના મોતને ૧૨ કલાકથી વધુ સમય વિતિ ગયો હોવાનું લાગી રહ્યું છે. પોલીસે મોડી રાતે ત્રણેયના મૃતદેહ નીચે ઉતારી પી.એમ માટે મોકલી આપ્યા હતા.